אירוויזיון 1975

אירוויזיון 1975 ציין 20 שנה לתחרות, ונערך בסטוקהולם, בירת שוודיה, באולם שנבנה רק מספר שבועות לפני כן, מרכז הוועידות ע"ש אריק אלבחו בדרום הבירה השוודית. ניצחונה של אבבא באירוויזיון 1974 בשנה הקודמת העניק לשוודיה את הזכות להנחות את התחרות בפעם הראשונה.

בתחרות עצמה ניצחה להקת Teach-In מהולנד, והפכה למדינה השנייה שזכתה עם שיר בשפה שאיננה שפתה הרשמית. (הראשונה הייתה אבבא.) למקום השני הגיעה הלהקה המפורסמת הצלליות מבריטניה, ואילו למקום השלישי איטליה, עם הקלאסיקה "Era" של ווס ודורי גצי.

השיר הפורטוגזי, "שחר", היווה סמל לחגיגה בעקבות מהפכת הציפורנים שחוותה המדינה בשנה שעברה, ואף שרה על כך באותו האירוויזיון. על פי היוצר וההיסטוריון ג'ון קנדי אוקונור, בספרו על האירוויזיון - דוארטה מנדש, שייצג את פורטוגל ב-1975, נבדק מספר פעמים לפני שעלה לבמה מחשש שנשא עמו את מדי הצבא הפורטוגזי או כל סוג של נשק.

בנוסף, חלק מהזמרים (כדוגמת פורטוגל ויוגוסלביה), ביצעו את השירים שלהם באנגלית במהלך החזרות, בשאיפה לקבל כמה שיותר נקודות, בעקבות חוקי ההצבעה החדשים. בערב התחרות הביצועים נשארו בשפתם המקורית. מדינות אחרות, כמו בלגיה והולנד, הופיעו בביצוע דו לשוני - שפת המדינה המייצגת ברוב השיר, וחלקים מזעריים באנגלית.

רקע

דיווחי מודיעין באותה תקופה טענו שהתחרות הייתה מטרה אפשרית להתקפת טרור של סיעת הצבא האדום (קבוצת באדר-מיינהוף), מה שחייב את המארגנים להגביר את האבטחה. בסופו של דבר, המתקפה נתבצעה בשגרירות מערב גרמניה בסטוקהולם, חודש לאחר האירוויזיון.

תנועות השמאל השוודית מחתה נגד התחרות והאספקט המסחרי שלה. בהתחלה הביקורות הופנו כלפי השדרנית השוודית, SR, על התקציב העצום שהקציבה לאירוע, אבל במהרה המחאות התמקדו במוזיקה בכלליות. בערב האירוויזיון עצמו, הועלתה יוזמה חדשה לא רחוק מאולם התחרות, כשהרעיון הבולט היה תחרות שכל מי שרצה יכול היה להופיע.

באירוויזיון 1975 הונהגה שיטת הצבעה חדשה, והיא השיטה שמונהגת עד היום. לכל מדינה היה מן חבר שופטים, שהעניק 12 נקודות לשיר המועדף עליה, 10 נקודות למקום השני, 8 לשלישי, 7 לרביעי וכך הלאה, עד שמגיעים למקום העשירי שמקבל נקודה אחת. קארין פאלק, מנחת התחרות, התבלבלה לא פעם משיטת ההצבעה החדשה, מפני שאז ועד 1980, הנקודות ניתנו על פי סדר ההופעה ולא מהקטן לגבוה.

בסתיו 1975, הרשות השוודית הודיע ששוודיה לא תשתתף באירוויזיון 1976 עקב ההוצאות הגבוהות של האירוויזיון שזה עתה אירחה. יותר מאוחר החוקים השתנו כך שלכל המדינות המשתתפות היה חלק בהוצאות המופע.

יוון פרשה מהתחרות בתגובה לפלישה הטורקית לקפריסין בשנת 1974, במחאה על הצטרפותה של טורקיה לתחרות. אעפ"י הפרישה, מספר שיא של מדינות השתתף בתחרות - 19 מדינות.

השירים

 סדר  מדינה  שפה  ביצוע  שם השיר בשפת מקור  שם השיר בעברית  מיקום  ניקוד1   הולנד  אנגלית  טיץ'-אין Ding-a-dong  דינג-א-דונג11522   אירלנד  אנגלית  הסווארבריגס That's what friends are for  בשביל זה יש חברים 9683   צרפת  צרפתית  ניקול ריו  Et bonjour à toi l'artiste ויום טוב לך, האומן 4914   גרמניה  גרמנית  ג'וי פלמינג  Ein Lied kann eine Brücke sein  שיר יכול להיות גשר17155   לוקסמבורג  צרפתית  ז'רלדין  Toi  אתה 5846   נורווגיה  אנגלית  אלן ניקולייסן  Touch my life  גע בחיי18117   שווייץ  גרמנית  סימון דרקסל  Mikado  דוקים 6778   יוגוסלביה  סלובנית  אפר ודם  Dan ljubezni  יום של אהבה13229   בריטניה  אנגלית  הצלליות  Let Me Be the One  תני לי להיות האחד  2 13810   מלטה  אנגלית  רנאטו  Singing this song  שר את השיר הזה 12 3211   בלגיה  הולנדית  אן כריסטי  Gelukkig zijn להיות שמחים15 1712   ישראל  עברית  שלמה ארצי  את ואני  — 114013   טורקיה  טורקית  סמיהה יאנקי Seninle bir dakika  דקה איתך 19314   מונקו  צרפתית  סופי  Une chanson c'est une lettre שיר הוא מכתב 13 2215   פינלנד  אנגלית  צלליות הלילה  Old Man fiddle כינורו של איש זקן 77416   פורטוגל  פורטוגזית  דוארטה מנדש  Madrugada  שחר 161617   ספרד  ספרדית  סרחיו & אסטיבליס  Tú volverás את תחזרי 105318   שוודיה  אנגלית  לארס ברגהאגן Jennie, Jennie  ג'ני, ג'ני 87219   איטליה  איטלקית  ווס ודורי גצי  Era  זה היה... 3115

מבצעים חוזרים בתחרות

מבצעמדינהשנים קודמותאלן ניקולייסן נורווגיה1973 כחלק מההרכב "בנדיק סינגרס" (מקום 7)
1974 כחלק מההרכב "בנדיק סינגרס" (מקום 14)

ישראל באירוויזיון 1975

ישראל שלחה את שלמה ארצי לייצג אותה, שהיה בתחילת השגשוג שלו. לתחרות הוא נשלח עם שיר "את ואני" וסיים במקום ה-11 מתוך 19 משתתפות.

קישורים חיצוניים


 אירוויזיון 1975 באתר האירוויזיון הרשמי
 היסטוריית ההצבעות של אירוויזיון 1975

*
קטגוריה:סטוקהולם: תרבות
קטגוריה:אירועי מוזיקה בשוודיה
1975
קטגוריה:1975 במוזיקה
1975
קטגוריה:1975 בשוודיה